b"\n_START_ARTICLE_\nFlorent Amodio\n_START_SECTION_\nPersonlig liv\n_START_PARAGRAPH_\nAmodio ble f\xc3\xb8dt i Sobral i Cear\xc3\xa1 i Brasil og blei som spedbarn adoptert av et fransk par. Han vokste opp i Fremainville i Val-d'Oise. Han har b\xc3\xa5de fransk og brasiliansk statsborgerskap._NEWLINE_I tillegg til hans kunstl\xc3\xb8pkarriere, studerer Amodio for \xc3\xa5 bli en coach.\n_START_SECTION_\nKarriere\n_START_PARAGRAPH_\nAmodio begynte med kunstl\xc3\xb8p som fire\xc3\xa5ring og har f\xc3\xa5tt undervisning av Bernard Glesser siden den tid. Som tolv\xc3\xa5ring fikk han p\xc3\xa5vist Schlatters-kneskade, noe som f\xc3\xb8rte til at han ikke kunne st\xc3\xa5 p\xc3\xa5 sk\xc3\xb8yter i 18 m\xc3\xa5neder. Han begynte \xc3\xa5 konkurrere igjen i 2004 og representerte Frankrike internasjonalt for f\xc3\xb8rste gang i 2005. _NEWLINE_Han vant Junior Grand Prix-finalen i sesongen 2008-9, etter at han kom p\xc3\xa5 tredje- og f\xc3\xb8rsteplass ved Junior Grand Prix-mesterskapene samme sesong. Senere, under juniorverdensmesterskapet, havna han p\xc3\xa5 en skuffende femtendeplass og p\xc3\xa5 en tiendeplass under hans eneste seniormesterskap den sesongen, World Team Trophy._NEWLINE_Amodio begynte sesongen 2009 og 2010 med \xc3\xa5 vinne French Masters. Senere deltok han i seniorklassen i Grand Prix (Russland, 2009). I denne konkurransen kom han p\xc3\xa5 9.-plass. Under Skate America i 2009 kom han p\xc3\xa5 fjerdeplass, han l\xc3\xa5 mindre enn ett poeng bak tredjeplassen."